ตลท.อัพเดตเว็บไซต์ “SETTRADE – SET” กลับมาใช้งานปกติแล้ว
ตลท.อัพเดตเว็บไซต์ “SETTRADE - SET” กลับมาใช้งานปกติแล้ว
6 พ.ค. 2564

สืบเนื่องจากเมื่อช่วงเช้าที่ผ่านมาของวันนี้ (6 พ.ค.64) ตั้งแต่ช่วงเวลา 10.00 น.พบว่าเว็บไซต์ www.settrade.com และ www.set.or.th ไม่สามารถเข้าใช้งานได้ ซึ่งส่งผลกระทบต่อการเข้าดูข้อมูลซื้อขายของบริษัทจดทะเบียนในตลาดหลักทรัพย์แห่งประเทศไทย (ตลท.) ของนักลงทุนหลายรายสำหรับภาคเช้าวันนี้ โดยทั้ง 2 เว็บไซต์ไม่แสดงข้อมูลการซื้อขายดัชนีโดยรวม รวมไปถึงข้อมูลซื้อขายรายหลักทรัพย์
ขณะที่ล่าสุด ณ เวลา 11:20 ทางตลาดหลักทรัพย์แห่งประเทศไทยได้ออกมาแจ้งว่า เว็บไซต์ทั้ง 2 สามารถกลับมาใช้งานได้ตามปกติเป็นที่เรียบร้อยแล้ว